Koldo Almandoz

Koldo Almandoz (Donostia, 1973) zinegilea, kazetari eta gidoilari gipuzkoarra da.

 Biografia 
Formatu laburreko filmak eta dokumental alorrean egin du lan. Kultur eta sormen gaiak jorratu zituen berak zuzendu zuen The balde aldizkarian 15 urtez, 2002tik 2017 arte. Hainbat esparrutan ibilitako proiektu berritzailea (arteak, publizitatea, argazkigintza, surf, graffiti...)."The Balde" zenbaki guztiak on-line. 

Kazetaritzan, Euskadi Irratia, Egunkaria, Berria eta El Paísentzat lan egin du. Tarteka eta han-hemenka bere iritzi artikuluak argitaratzen ditu komunikabide ezberdinetan. Napartheid kolektiboko partaidea izan zen. Zinea, eta kultur gaiak ardatz dituzten ikastaro eta hitzaldi ezberdinak eman ditu. Gora Gora Kids garage-punk taldeko partaidea da. Bitxikeri gisa, 1996. urtean, belar metaren inguruan eginiko lan etnografiko eta sormenezkoa argitaratu zion Vianako Printze Erakundeak. EQZE eta Larrotxenen zine-eskolak ematen ditu. 
Farmazia Beltza argitaletxeko editore, azken urteotan ¨Oreina Marea gora marea behera¨, ¨Argazpitituluak¨, ¨Igeri edo Ito¨ eta "Natasha" bezalako liburu bereziak argitaratu ditu

Zinema munduan rara avis horietako bat da. Formatu laburreko lanen defendatzailea, inongo korronte edo bandotan sartu gabe dihardu. Nazioarteko jaialdi ugari eta garrantzitsuetan aukeratua (Cannes, Rotterdam, Donostia, Gijón, Manchester, Teheran, Seul, ...) sari ugari jaso ditu fikzioa, dokumentala eta esperimentazioa uztartzen duten bere lan ezberdinek.

 Filmografia 

 Erreferentziak 

 Bibliografia 
 Joxean Fernandez. "Euskal zinema: Zinemagileen hiru belaunaldi". Euskadiko Filmategia, Donostia. 2015.

 Kanpo estekak 
 Elkarrizketa Argian
 Lanak Vimeon

Kategoria:Gipuzkoako kazetariak
Kategoria:Euskal Herriko dokumentalgileak
Kategoria:Donostiako zinema zuzendariak